stanford-oval/wikipedia huggingface dataset:
Moscow Towers
היסטוריה > הפרויקט הנוכחי

בסוף 2011 נרכש האתר על ידי גוד ניסנוב וזרח אילייב. באמצע 2012 נמשכו העבודות באתר. הפרויקט המודרני אומץ בשנת 2013, אך בשנת 2015 העבודות שוב הופסקו. בנובמבר 2017 נרכש הפרויקט על ידי גריגורי באבסקי. הוכרז מועד חדש לסיום המגדל: 2022 ובשנת 2019 התחדשה הבנייה. באביב 2022 שם המתחם שונה לשם הנוכחי - Moscow Towers.
אכלוס צפוי במהלך שנת 2025
באוקטובר 2024 פורסם שכמעט כל נפח השטחים הפנימיים של גורד השחקים Moscow Towers נרכש על ידי חברת מסילות הברזל הרוסיות. מדובר על 350,000 מ"ר (411,000 מ"ר - השטח הכולל של המתחם).
הערות שוליים

↑  https://www.kommersant.ru/doc/7250498
↑  https://www.mcity.ru/page/architecture_grand_tower Grand Tower в Москва Сити
↑  https://www.m24.ru/news/gorod/31032022/446575
↑  Елена Лыкова (2014-12-01). "Небоскребы «Москва-Сити»: каким задумывали район 20 лет назад". РБК (газета). אורכב מ-המקור ב-2015-05-01. נבדק ב-2015-05-01.
↑  Площадь высотки Grand Tower в комплексе «Москва-Сити» достигнет 400 тысяч «квадратов» / Новости города/ Сайт Москвы
1 2  «Москва-Сити», который мы потеряли: 11 нереализованных проектов в ММДЦ
↑  פרויקט מגדל עיריית מוסקבה, תמונה
↑  Распоряжение Правительства Москвы № 2447-РП от 7 декабря 2004 года "Об изъятии у ОАО «СИТИ» земельного участка N 15 ММДЦ «Москва-Сити» для государственных нужд (Центральный административный округ)"
↑  Распоряжение Правительства Москвы № 471-РП от 24 марта 2006 года "Об отмене распоряжения Правительства Москвы от 7 декабря 2004 г. N 2447-РП"
↑  Комплекс административных зданий законодательной и исполнительной власти г.Москвы (архив 09.05.2010)
↑  Высотку для мэрии столицы не будут строить в «Москва-Сити»
↑  Мэрии придется долго сидеть на чемоданах: кризис заморозил их небоскреб в "Москве-Сити"
↑  Владельцы торгового комплекса «Европейский» купили долгострой в «Москва-Сити» (архив 2012 года)
↑  Турецкая Renaissance Construction с партнером достроит «Москва-Сити» (архив 2012 года)
↑  Год Нисанов и Зарах Илиев вышли на площадку в Сити
↑  Проект Grand Tower в «Москва-Сити» купил партнер Ротенбергов
↑  Возобновлено строительство многофункционального комплекса на 15-м участке «Москва-Сити»
↑  https://kf.expert/news/zaversheno-stroitelstvo-neboskreba-moscow-towers-v-mmdcz-moskva-siti
| מרכז העסקים המוסקבאי הבינלאומי "מוסקבה סיטי" |
| --- | --- | --- |
| בניינים | מגדל 2000 • מגדל האבולוציה • מתחם עסקים "אימפריה" • הליבה המרכזית • ערי הבירה • מגדל על הגדה • IQ-קוורטאל • אירואסיה • פדרציה • מגדל מרקורי • Neva Towers • OKO •  Moscow Towers • המגדל הצפוני |  |
| תחבורה | גשר בגרטיון • דלובוי צנטר (קו פיליובסקאיה) • מוסקבה-סיטי • דלובוי צנטר (קו סולנצבסקאיה) • דלובוי צנטר (קו רובליובו-ארכנגלסקויה, סגורה זמנית) • טבעת התחבורה השלישית |  |
רשת אוטרכט

| --- | --- |

 התאגדות:  אגודה
 תחום:  אקדמי
 שפה רשמית:  אנגלית
 מדינה:  הממלכה המאוחדת הממלכה המאוחדת
 משרד ראשי:  קינגסטון על ההול
 מטה הארגון:  האל 
 מקום פעילות:  אירופה
 חברים:  31
 נשיא:  קריסטין סקוגדאל
 תקופת הפעילות:  1987–הווה (כ־38 שנים)
 utrecht-network.org
 
רשת אוטרכט (באנגלית: The Utrecht Network) היא רשת של 31 אוניברסיטאות אירופאיות שהוקמה בשנת 1987, לקידום בין־לאומיות ההשכלה הגבוהה באמצעות בתי ספר בקיץ, חילופי סטודנטים, סגל ותארים משותפים. שש המטרות העיקריות של הרשת מוגדרות בתוכנית האסטרטגית:
קידום בין־לאומיות
פיתוח צורות שיתופי פעולה חדשות
תגובה למדיניות הארופאית בנושא חינוך
יעול שיתוף הפעולה ברשת
שיפור איכות התהליכים הבין־לאומיים בין חברי הרשת
חיזוק הפרופיל וההשקפה הגלובלית של הרשת
רשימת אוניברסיטאות

להלן רשימת האוניברסיטאות ושנת הייסוד שלהן:
אוסטריה אוסטריה
אוניברסיטת גראץ 1585
אוקראינה אוקראינה
אוניברסיטת קייב 1834
איטליה איטליה
אוניברסיטת בולוניה 1088
אירלנד אירלנד
אוניברסיטת קורק (אנ') 1845
אסטוניה אסטוניה
אוניברסיטת טרטו 1632
בלגיה בלגיה
אוניברסיטת אנטוורפן (אנ') 1852
גרמניה גרמניה
אוניברסיטת רוהר בוכום 1962
אוניברסיטת לייפציג 1409
דנמרק דנמרק
אוניברסיטת אורהוס 1928
הולנד הולנד
בית הספר לאמנויות באוטרכט (אנ')
אוניברסיטת אוטרכט 1636
הממלכה המאוחדת הממלכה המאוחדת
אוניברסיטת המלכה בבלפסט 1845
אוניברסיטת הול 1927
טורקיה טורקיה
אוניברסיטת בואזיצ'י 1863
יוון יוון
אוניברסיטת אריסטוטלס של סלוניקי 1925
לטביה לטביה
אוניברסיטת לטביה 1919
ליטא ליטא
אוניברסיטת וילנה 1579
מלטה מלטה
אוניברסיטת מלטה 1502
נורווגיה נורווגיה
אוניברסיטת ברגן 1946
סלובקיה סלובקיה
אוניברסיטת לובליאנה 1919
אוניברסיטת קומניוס בברטיסלאבה 1919
ספרד ספרד
אוניברסיטת קומפלוטנסה של מדריד 1822
אוניברסיטת ולנסיה (אנ') 1499
פולין פולין
האוניברסיטה היגלונית 1364
פורטוגל פורטוגל
אוניברסיטת קוימברה 1290
צ'כיה צ'כיה
אוניברסיטת מסריק (אנ') 1919
צרפת צרפת
אוניברסיטת ליל נורד דה פראנס (אנ') 2009
אוניברסיטת שטרסבורג 1538
קפריסין קפריסין
האוניברסיטה האירופית בקפריסין (אנ') 1961
רומניה רומניה
אוניברסיטת יאשי 1860
שווייץ שווייץ
אוניברסיטת בזל 1460
רשימת אוניברסיטאות > חברים לשעבר

איסלנד איסלנד
אוניברסיטת איסלנד 1911
הונגריה הונגריה
אוניברסיטת אטווש לוראנד 1635
פינלנד פינלנד
אוניברסיטת הלסינקי 1640
שוודיה שוודיה
אוניברסיטת לונד 1666
ראו גם

אורורה (רשת אוניברסיטאות)
אירופאום
קבוצת קוימברה
הליגה האירופית לאוניברסיטאות מחקר
הערות שוליים

↑  Utrecht Network, About Us.
↑  Utrecht Network, Our Members.
הפארק הלאומי גליישר ביי

הפארק והשמורה הלאומיים גליישר ביי (אנגלית: Glacier Bay National Park and Preserve, מילולית "מפרץ הקרחון"), השוכנים מערבית לג'ונו, הוקמו ב-1980 מתוקף חוק שהתקבל באלסקה. קודם לכן, ב-25 בפברואר 1925, האזור שמסביב למפרץ גליישר הוכרז כמונומנט לאומי של ארצות הברית. הפארק הוכרז על ידי אונסק"ו כשמורה ביוספרית בינלאומית ב-1986, וכאתר מורשת עולמית ב-1992, כחלק מהאתר הכולל גם את שמורת הפארק הלאומית קלואן ופארק טאטשנשיני-אלסק שבקנדה, והפארק והשמורה הלאומיים ראנגל-סנט אליאס השוכנים גם כן באלסקה. הפארק משתרע על פני שטח של 13,287 קמ"ר. רוב אדמות הפארק (10,784 קמ"ר) הוכרזו כאזור טבע בראשיתי.
אין דרכים המובילות אל גליישר ביי, והאפשרות הפשוטה ביותר להגיע אליו היא באמצעות טיסה. בתקופות מסוימות בקיץ ניתן להשתמש במעבורת המגיעה אל היישוב הקטן גוסטאבוס או אל המזח בברטלט קוב.
הקרחונים היורדים מההרים מכוסי השלגים נכנסים לתוך המפרץ, ויוצרים נופי קרח מרשימים. אחד מהקרחונים המפורסמים ביותר במאה השנים האחרונות הוא קרחון מיור, שבשיאו הגיע לרוחב של שלושה קילומטרים וגובה של 80 מטרים, אך גודלו הולך ומצטמצם. הקרחונים הידועים מלבד קרחון מיור הם קרחון מרג'רי וקרחון למפלו, ובסך הכל יש תשעה קרחונים הקשורים למי הגאות והשפל, כאשר ארבעה מתוכם מאבדים חלקים שהופכים לקרחונים ימיים המגיעים אל המפרץ.
הפאונה של האזור כוללת מינים אחדים של עופות ושל יונקים. הפלורה כוללת בעיקר יערות אשוחית וסוככיים, יערות נשירים, וכן צמחייה אופיינית לטונדרה אלפינית.
גאולוגיה וגאוגרפיה

הטופוגרפיה המוקצנת של אזור גליישר ביי עוצבה על ידי כוחות חזקים, הנובעים בעיקר ממיקומו של האזור משני צדדיו של קו הגבול בין שני לוחות טקטוניים הלוח הצפון-אמריקאי והלוח הפסיפי. במשך 100 מיליון שנים יבשת אמריקה הצפונית נדדה באלכסון לתוך הלוח הפסיפי, בקצב של מספר סנטימטרים בכל שנה. ברוב המקרים במהלך ההתנגשות הלוח הפסיפי נחת אל מתחת ללוח הצפון-אמריקאי, אך מדי פעם נשברו ממנו פיסות יבשה שהצטברו בשולי הלוח הצפון-אמריקאי. פיסות אלו נקראות פיסות קרום (Terranes), וארבע מהן הצטברו בעיקר בתבנית צפון-מערב דרום-מזרח ויצרו את אזור גליישר ביי.
כיוון שתנועת הלוחות נמשכת מתרחשות רעידות אדמה תכופות. כאשר שני הלוחות נדחקו זה כנגד זה הלחץ העצום גרם לחלק מהסלעים להתרומם וליצור את רכסי ההרים, ואילו סלעים אחרים נדחקים כלפי מטה ומותכים, ולאחר מכם הם זרמו דרך הקרקע המחוררת ויצרו את גליישר ביי.
אחד מהרכסים שנוצרו בתהליך זה הוא רכס פיירווד'ר (Mount Fairweather), המהווה את חלקו המערבי של הפארק. גובהן של חלק מפסגות הרכס הוא מעל 10,000 רגל, והנקודה הגבוהה ביותר היא פסגת הר פיירווד'ר שגובהה 4,700 מטרים. לכן, רכס זה הוא רכס החוף הגבוה ביותר בכדור הארץ.
האוויר הלח המגיע ממפרץ אלסקה מתנגש בפסגות הללו, וכאשר הוא מתרומם מעל להרים הוא מתקרר. כיוון שהאוויר הקר הוא פחות לח בהשוואה לאוויר החם הלחות יורדת בצורה של שלג וגשם. השלגים הללו הצטברו על פסגות ההרים במשך כשבעה מיליון שנים ובסופו של דבר הפכו לקרח קרחוני. כאשר האקלים התקרר הקרחונים היו מחליקים מההרים ו"פולשים" אל אזורי השפלה. בשיאו של עידן הקרח האחרון, לפני כ-20,000 שנים, היה אזור גליישר ביי כולו מכוסה בקרח, למעט האזורים הגבוהים ביותר.
הקרחונים הנמצאים כיום בגליישר ביי הם השרידים של מגמת גידול קרחונים כללית המכונה "עידן הקרח הקטן", שהחלה לפני כ-4,000 שנים. מגמה זו הייתה קטנה בהרבה בהשוואה לגידול הקרחונים בפליסטוקן, שכונה "עידן הקרח ויסקונסין (אנ')". עידן הקרח הקטן הגיע לשיאו בערך ב-1750, כאשר החל תהליך ההמסה. התקדמות או נסיגת שולי הקרחון משקפת מספר גורמים: קצב ירידת השלג, טופוגרפיה, ומגמות אקלים. נסיגת הקרחונים נמשכת בצד המזרחי ובצד הדרום-מערבי של המפרץ, אך בצד המערבי חלק מהקרחונים ממשיכים לגדול.
גאולוגיה וגאוגרפיה > אקלים

האקלים בגליישר ביי הוא אקלים ימי, המושפע במידה רבה מזרמי האוקיינוס. בגובה פני הים עונת החורף היא מתונה וקרירה, ועונת הקיץ לחה. הטמפרטורה בקיץ היא בין 10 ל-5°C, ואילו בחורף הטמפרטורה הממוצעת בשעות הלילה היא בין 2- ל-5°C. כמות המשקעים הממוצעת לשנה היורדת בברטלט קוב היא כ-180 ס"מ. החודשים היבשים ביותר בשנה הם אפריל עד יוני, ואילו ספטמבר עד אוקטובר הם בדרך כלל הגשומים ביותר. לעומת זאת, תנאי מזג האוויר במעלה ההרים הם יותר קשים, ומאופיינים בטמפרטורה נמוכה יותר ומשקעים בצורת שלג. לאורך כל השנה יש סכנת היפותרמיה (תת-חום של גוף האדם) באזורים הללו.
הסביבה האקולוגית > פאונה

אזורי האוקיינוס והקרקע בגליישר ביי נמצאים בסמיכות רבה, וחמישית משטחו של הפארק היא המים שבאוקיינוס, והמרחק המרבי מהחוף הוא כ-50 קילומטרים. בעלי החיים בפארק תלויים במים הימיים או בסביבת החוף העשירה מבחינה ביולוגית. בעלי החיים בגליישר ביי מתחלקים לארבע קבוצות.
הסביבה האקולוגית > פאונה > יונקים ימיים ויבשתיים

בעונת הקיץ הלווייתנאים חוזרים למפרץ ממקומות השהייה החורפיים שלהם באזור הוואי, על מנת לאכול את הדגים הקטנים הרבים השורצים באזור. לווייתן מינקי וקטלן, ביחד עם פוקנת המפרץ ופוקנת דאל, ניזונים גם כן מהמים שבקרבת החוף. אריות ים שטלר מתאספים על האיים הסלעיים על מנת להזדווג או לנוח. אלפי פרטים של פוקת המפרץ מתרבים ומטפלים בצאצאיהם על הקרח הצף שבמפרץ ג'ונס הופקינס, וכן על השוניות הסלעיות שבאיי בירדסלי. לוטרת הים מאכלסת במהירות את אזור גליישר ביי, כמו גם בקרוס סאונד שבארכיפלג אלכסנדר ובמיצר הקרח.
יונקים יבשתיים רבים מנצלים את הסביבה הימית לצרכיהם השונים. אייל קורא ודובים (שהיו הראשונים להגיע לאחר נסיגת הקרחונים) נצפים במקרים רבים בזמן שהם חוצים את המפרץ, ובזמן השפל הם שוהים בחופים על מנת לחפש מזון. הדוב השחור האמריקני שוכן בעיקר באזורים המיוערים הנמוכים בקרבת המפרץ, ומדי פעם ניתן לצפות בדוב הקרחון, שהוא זן נדיר של הדוב השחור האמריקני. זאבים מצויים וזאבי ערבות (שהגיעו לאחר האייל הקורא והדובים) נעים בעיקר באזור דשא החוף הגבוה, וזאת במקום לנסות ולנוע דרך עצי האלמון הצפופים. בתקופות מסוימות מגיעים אל קרבת החוף מהאזורים הגבוהים בעלי חיים כגון המרמיטה וצפיר הקורדילרים (סוג ומין יחיד בתת-משפחת היעלים), על מנת ללחך את האצות או ללקק רסיסי מלח מסלעי החוף.
בעלי חיים נפוצים נוספים הם הלוטרה הקנדית, דלק, חורפן אמריקאי וסמור, ואילו הגרגרן נדיר יותר ונצפה לעיתים רחוקות בלבד. הדלתה של הנהר אלסק היא בית גידול עבור השונר, ארנבת השלג והבונה, שהגיעו אל אזור החוף לאחר שנעו לאורך נתיב הנהר.
הסביבה האקולוגית > פאונה > עופות

העופות הימיים מנצלים את עיקר שהותם בגליישר ביי לחיפוש אחר מזון במים של האוקיינוס, והם מתקרבים לחוף כדי לנוח או להתרבות. אלפי פרטים מקננים על הצוקים והחופים הסלעיים שבתוך המפרץ, או בחוף החיצוני של הפארק. אווזים וברווזיים מנצלים את זרועות המפרץ כמקלט. אוכלוסיית העיטם לבן-ראש מקננת על עצי צפצפה גבוהים או על הצוקים שלאורך החוף.
מורדות הגבעות הם בית גידול לציפורי שיר רבות. המים הרדודים והחופים המשופעים של איי בירדסלי הם אתר חשוב לשיחור מזון ורבייה עבור עופות חוף ועופות ימיים. שחפית הקוטב והחמסניים נוטים לקנן באזורים הקרובים לקרחונים, אזור שהולך ונעלם כיוון שהצמחייה משגשגת מחדש באזור הגבוה של המפרץ.
הסביבה האקולוגית > פאונה > דגים

לפי שירות הפארקים הלאומיים מאגרי המים השונים בגליישר ביי הם בית גידול עבור כ-200 מינים של דגים. מינים רבים תועדו, כולל חמישה מינים של Oncorhynchus (סוג במשפחת הסלמוניים), אך מינים אחרים טרם תועדו. דגים רבים קשורים למים העמוקים, וחלקם מזוהים עם תעשיית הדיג.
נחילי הדגים הקטנים במים הפתוחים כוללים בעיקר את הטרוטנית (Mallotus villosus), דגים ממשפחת הצלופחוליים, מליחים וזהבונים צעירים. לווייתן גדול-סנפיר אחד מסוגל לאכול עד כדי טון אחד של הדגים הללו בכל אחד מימות הקיץ. עופות ויונקים ימיים אחרים מתרכזים בעיקר במקומות שבהם נמצאים פרטים רבים של הדגים הללו, המהווים חוליה חשובה במארג המזון הימי כיוון שהם מעבירים את האנרגיה בין יצרנים ראשוניים ושניוניים, כגון פלנקטון, אל הטורפים העיליים כגון תוכיי ים ולווייתנאים.
השוליים של אזור גליישר ביי הם בית גידול עבור שני מינים בלבד של דגים שאינם קשורים למים מלוחים – Prosopium cylindraceum ליד היינס והדג הטורף זאב נהרות צפוני (Esox lucius). מרבית הדגים במים המתוקים הם סלמון וטרוטה, השוהים במים מלוחים לאורך חלק ממחזור החיים שלהם, כך שתפוצתם לא מוגבלת כמו דגים שיכולים להתקיים אך ורק במים מתוקים. רוב הנחלים והנהרות באזור, כולל אלו הנתונים להשפעה ישירה של הקרחונים, הם בית גידול לדגי סלמון משריצים ומתפתחים. במים הימיים של האזור עוברים יותר דגי סלמון מאשר בנחלים ובנהרות, אך למרות זאת לחלק מהנהרות, כגון סיטוק ואלסק, יש חשיבות רבה בהתפתחות דגי הסלמון.
תיירות

גליישר ביי הוא אזור מתויר מאוד וחביב על אוהבי טבע רבים, המגיעים אליו למרות הקושי היחסי שבהגעה למקום.
הפיורדים המרכזיים בו מותרים לשייט עבור כל כלי השייט, ואכן ניתן לצפות באוניות נוסעים גדולות המגיעות אליו עמוסות תיירים.
האזורים הצפוניים יותר והצרים יותר אסורים לשייט בכלים מנועיים, וניתן להגיע אליהם רק בשייט בקייקים. בנוסף, משיקולי שמירת הטבע, ניתנים אישורי כניסה רק לכ-800 מטיילים חותרי קייקים בעונה, וזאת על מנת שלא להעמיס על הטבע בבני אדם רבים אשר עשויים להפריע לבעלי החיים באזור.
בנוסף, קיים במקום אורחן המארח חובבי טבע רבים. הללו לרוב מגיעים לתקופה של כמה ימים עד שבועות ולרוב מטיילים בשולי השמורה, חוקרים ומצלמים את הטבע הבראשיתי שהשמורה מציעה.
הערות שוליים

↑  Glacier Bay NP
↑  National Park Service Land Resources Division Listing of Acreage
| אתרים בפארק הלאומי גליישר ביי |
| --- | --- | --- |
| רכסי הרים | אלסק • פיירווד'ר |  |
| הרים | אבי • ברתה • ליטויה • סולסברי • סנטינל • פיירווד'ר • קרילון |  |
| לשונות יבשה | פיירווד'ר |  |
| מפרצים | גליישר |  |
| קרחונים | ג'ונס הופקינס • ליטויה • קלארק • קרול |  |
| --- | --- |
בקרת זהויות :  NLI: 987007536911005171  GND: 4517143-9  LCCN: no2006008393  VIAF: 268586919   WorldCat (עם VIAF): 268586919 
קרחון מרג'רי
תמונה של גליישר ביי שצולמה על ידי אחד מלווייני ספוט
הדמיה בשלושה ממדים של גליישר ביי
מפרץ גליישר
קרחון מיור בשנת 1893, כאשר הוא כיסה את הזרוע המזרחית של המפרץ
תחריט אינדיאני בעץ
הבקתה של הנזיר באק הרבסון (2003)
עצי Aegiros (תת סוג של צפצפה), הנקראים גם Cottonwood
אריה ים שטלר בצילום תת-ימי
מושבה של שחף אפרפר
לווייתן גדול-סנפיר מחפש מזון בקרבת החוף
להקת ריסות שחורות-רגל
Knight Bachelor

| --- | --- |

  
 פרטים
 מדינה:  הממלכה המאוחדת 
 נוסד:  המאה ה־13 
 
עיטור Knight Bachelor
תואר Knight Bachelor‏ (Kt) הוא חלק ממערכת תוארי הכבוד להצטיינות בנושאים שונים בבריטניה. זוהי הדרגה הבסיסית ביותר של אדם שקיבל תואר אבירות על ידי המלך או המלכה, אך לא-חבר באחד ממסדרי האבירות המאורגנים שבממלכה.
דרגת זו היא דרגה מהסוג העתיק ביותר של תוארי האבירות בבריטניה (הדרגה הייתה קיימת רשמית עוד בזמן של שלטונו של הנרי השלישי מלך אנגליה, אך מופעלת כבר מהמאה ה-11). לדרגה אין מקבילה לתיאור דרגת כבוד נשית. תואר האבירות מהדרגה הנמוכה ביותר שניתן להעניקו לאשה הוא תואר דיים מפקדת במסדר האימפריה הבריטית (DBE), שדרגתו גבוהה יותר מאשר Knight Bachelor (מקביל לתואר אביר מפקד (KBE)).
תואר Knight Bachelor מוענק בדרך כלל לעובדים בשירות הציבורי, ובין מקבלי הדרגה נמצאים כל השופטים הגברים של בית המשפט העליון של אנגליה וויילס. כמו כן, ניתן להיות בעל תואר Knight Bachelor וגם להיות חבר זוטר במסדר אבירות כלשהו מבלי להיות אביר באותו מסדר. ניתן לראות זאת בקרב אלה המוכרים על הישגים בתחום הבידור כגון אלטון ג'ון, פטריק סטיוארט, פול מקרטני ועוד.
ראו גם

סר – Sir
אריק חן

| --- | --- |
אין תמונה חופשית
 לידה:  1972 (בן 53 בערך)
 מדינה:  ישראל 
 השכלה:  בית הספר הריאלי העברי בחיפה 
 השתייכות:   צבא הגנה לישראל
 תקופת הפעילות:  מ-1990
 דרגה:    תת-אלוף
 תפקידים בשירות
 מפקד פלנ"ט גולני  מפקד גדוד חרוב  מפקד בא"ח כפיר  קצין המבצעים של פיקוד צפון  מפקד עוצבת הגולן  סגן מפקד עוצבת אדום  נספח צה"ל בהולנד
 פעולות ומבצעים
   מבצע צוק איתן
 עיטורים
   צל"ש מפקד אוגדה
 
אריה (אריק) חן (אוחנה) (נולד ב-1972) הוא קצין צה"ל במילואים בדרגת תת-אלוף, ששימש נספח צה"ל בהולנד, בבלגיה ובנאט"ו. בעברו שימש כסגן מפקד עוצבת אדום וכמפקד עוצבת הגולן.
ביוגרפיה

חן בוגר הפנימייה הצבאית לפיקוד שליד בית הספר הריאלי. התגייס לצה"ל ב-1990 ושירת כלוחם בפלנ"ט גולני. לאחר קורס קצינים חזר לפלוגה ומונה למפקד צוות, בהמשך היה סגן מפקד הפלנ"ט. לאחר מכן מונה למפקד פלוגת מסלול בגדוד 13, בהמשך שימש מפקד פלוגה בבה"ד 1, בשנת 1998 מונה למפקד פלנ"ט גולני. ב-1999 פיקד על כוח הפלוגה שפעל בסמוך למוצב ריחן, יחד עם כוח צד"ל לאיתור מטענים. במהלך הפעילות נתקל הכוח בחוליית מחבלים ובקרב שהתפתח הרג חן לפחות שניים מהם. על פועלו זכה בצל"ש מפקד אוגדה. בשנת 2001 מונה לסגן מפקד גדוד 13 ובמהלך מבצע חומת מגן נפצע. לאחר החלמתו, מונה ב-2002 לסגן מפקד יחידת אגוז, ב-2003 מונה למפקד מגמת אימון מתקדם בבא"ח גולני, וב-2004 לקצין מבצעים מיוחדים באוגדת איו"ש.
בשנת 2005 הועלה לדרגת סא"ל ומונה למפקד גדוד חרוב בחטיבת כפיר  עד שנת 2007, במהלך כהונתו סיכל הגדוד מספר ניסיונות פיגועים גדולים. בהמשך מונה למפקד בסיס האימונים של החטיבה בשנים 2007–2009. לאחר מכן מונה לקצין המבצעים של פיקוד צפון בשנים 2009–2011. ביולי 2012 הועלה לדרגת אל"ם ומונה למפקד עוצבת הגולן, תקופתו כמפקד החטיבה התאפיינה בזליגת מלחמת האזרחים בסוריה לרמת הגולן והתחממות הגזרה שהתבטאה בירי מרגמות לשטח ישראל, פיצוץ מטענים בסמוך לגבול, והריגתו מירי נ"ט של נער בן 13 בנו של עובד קבלן של משרד הביטחון שעבד בסמוך לתל חזקה , וירי ארטילרי ישראלי כתגובה, לראשונה מאז מלחמת יום הכיפורים,  בתפקידו שימש עד אוגוסט 2014. לאחר מכן מונה לסגן מפקד עוצבת אדום בשנים 2014–2016. בשנת 2016 מונה לנספח צה"ל בהולנד. בשנת 2018 סיים את תפקידו זה. בשירות המילואים קודם לדרגת תת-אלוף ומונה לראש צוות תכנון פיקוד הצפון.
חן נשוי ואב לארבעה. הוא בוגר תואר ראשון במנהל עסקים ותואר שני במדעי החברה באוניברסיטת חיפה.
הערות שוליים

↑  אריק חן (אוחנה), באתר "בהשקט ובבטחה".
↑  מקורות לבנוניים: מטוסים ישראלים שברו את מחסום הקול מעל ביירות, באתר גלובס, 18 באפריל 1999
↑  דורון נחום, "הכוח מנע פיגוע מיידי בישראל", באתר nrg‏, 3 בפברואר 2006
↑  מג"ד חרוב: מעצר המבוקשים מנע ניסיון לפגוע בחיילים, באתר ynet, 22 באוקטובר 2005
↑  דורון נחום, סוכל פיגוע התאבדות בחג פורים, באתר nrg‏, 13 במרץ 2006
↑  חנן גרינברג, 15 ה"מורדים" בחטיבת כפיר נשלחו לכלא, באתר ynet, 12 ביוני 2008
↑   אמיר אורן, כך מתכונן צה"ל נגד האיום הסורי, באתר הארץ, 7 ביולי 2013
↑  אל"מ אריק חן מונה למח"ט הגולן: "נבטיח שהטלטלה בסוריה תשאר שם", באתר צה"ל (דרך ארכיון האינטרנט)
↑  אלי אשכנזי, גילי כהן, פצצת מרגמה נפלה ברמת הגולן; צה"ל הגיב בירי טיל תמוז, באתר הארץ, 17 באוגוסט 2013
↑  אור הלר, אלי לוי, ירי מסוריה ומלבנון לעבר הצפון; צה"ל השיב בירי טילים, באתר nana10‏, 13 ביולי 2014
↑  יואב זיתון ואחיה ראב"ד, 4 חיילים נפצעו בגולן, מצבו של אחד מהם קשה, באתר ynet, 18 במרץ 2014
↑  אמיר בוחבוט ועדי חשמונאי‏, פיצוץ בגבול ישראל-סוריה, נער בן 12 נהרג, באתר וואלה, 22 ביוני 2014אמיר בוחבוט ואבי יששכרוף‏, בתגובה לירי ברמת הגולן: צה"ל תקף בסוריה, באתר וואלה, 23 ביוני 2014
↑  יואב זיתון ומאור בוכניק, לראשונה מאז יום כיפור: צה"ל ירה טיל לסוריה, באתר ynet, 11 בנובמבר 2012
↑  אמיר אורן‏, ברית צבאית עוקפת ביבי: כשהמערב רוצה לשמוע מה צה"ל אומר, באתר וואלה, 12 ביולי 2018.
↑  עמותת בוגרי הפנימיות הצבאיות
אוניברסיטת אטווש לוראנד

| --- | --- |


קמפוס האוניברסיטה
 אוניברסיטת מחקר ציבורית
 על שם:  לוראנד אטווש 
 מוטו:  Universitas Budapestinensis de Rolando Eötvös nominata  (לטינית)
 תקופת הפעילות:  1635–הווה (כ־390 שנה)
 מייסדים:  פטר פאזמאן 
 קמפוס:  עירוני
 בעלי תפקידים
 רקטור:  פרופ' ד"ר לסלו בורי
 סטודנטים
 :  30,000
 מיקום
 מיקום:  בודפשט, הונגריה
 מדינה:  הונגריה הונגריה
 קואורדינטות:  47°29′26″N 19°03′31″E﻿ / ﻿47.4906°N 19.0585°E﻿ / 47.4906; 19.0585
 www.elte.hu
  (למפת בודפשט מוגדלת) אוניברסיטת אטווש לוראנד(למפת בודפשט רגילה) אוניברסיטת אטווש לוראנד
 
אוניברסיטת אטווש לוראנד (בהונגרית: Eötvös Loránd Tudományegyetem או בקיצור ELTE), הנמצאת בעיר בודפשט, היא אחת האוניברסיטאות הגדולות והעתיקות בהונגריה. היא נוסדה בשנת 1635. משנת 1950 האוניברסיטה נקראת על שמו של הברון לוראנד אטווש, שהיה פיזיקאי, פוליטיקאי, הונגרי, פרופסור באוניברסיטה, מטפס הרים. נשיא האקדמיה ההונגרית למדעים בין השנים 1889–1905, שר התרבות של הונגריה בשנים 1894–1895.
היסטוריה

האוניברסיטה נוסדה ב-7 בנובמבר 1635 בנאג' סומבט  או טרנבה, בסלובקיה שהייתה אז חלק מממלכת הונגריה, על ידי הארכיבישוף והתאולוג פטר פאזמאן. ההנהגה ניתנה לישועים. באותו זמן, לאוניברסיטה היו רק שתי מכללות (מכללה לאומנות ומכללה לתאולוגיה) המכללה למשפטים התווספה בשנת 1667 וזו לרפואה הוקמה ב-1769.
אחרי התפרקות מסדר הישועים האוניברסיטה הועברה לבודה (חלק מבודפשט היום). ב-1777 התמקמה האוניברסיטה סופית בפשט בהתאם לכוונות המייסד. עד לקראת סוף המאה ה-19 יהודים לא נתקבלו לעבוד באוניברסיטה. בשנת 1894 ראשון היהודים שהתקבל כפרופסור באוניברסיטה היה  יצחק יהודה גולדציהר, אולם בהתחלה לא הוא זכה לזכויות בפקולטה או למשכורת ורק ב-1904 התמנה לפרופסור מן המניין.
האוניברסיטה במאה ה־21

כיום קיימות באוניברסיטה 8 פקולטות שונות ויותר מ-30,000 תלמידים לפי הדירוג האקדמי של אוניברסיטאות בעולם מאת אוניברסיטת ג'יאו טונג שאנגחאי (2005). היא קיבלה את התואר האוניברסיטה השנייה הטובה ביותר בהונגריה אחרי אוניברסיטת סגד. האוניברסיטה חברה ברשת אוטרכט וחברה בקבוצת קוימברה.
פקולטות

שמונה פקולטות האוניברסיטה כדלהלן:
פקולטה למשפטים
פקולטה לחינוך מיוחד
פקולטה למדעי הרוח
פקולטה למידענות
פקולטת חינוך ופסיכולוגיה
פקולטה להכשרת מורים לבית הספר היסודי וגני ילדים
פקולטה למדעי החברה
פקולטה למדעים
הערות שוליים

↑  נתן פרידלנדר, מאונגריה, המגיד, 30 באוגוסט 1894
|  בודפשט  |
| --- | --- | --- |
| אתרים עיקריים | בניין הפרלמנט ההונגרי • בזיליקת אישטוון הקדוש • גבעת הטירה • ארמון בודה • ארמון שנדור • האי מרגיט • המוזיאון הלאומי של הונגריה • מוזיאון האמנויות היפות • מוזיאון הטכנולוגיה והתחבורה ההונגרי • ארמון גרשם • בית האופרה • כנסיית מתיאש • באסטיון הדייגים • פסל החירות • בית הקפה אבזיה • בית הקפה היפני • היכל האמנות (בודפשט) • טירת ויידהוניאד • אנדרטת המילניום • אוסף הטקסטיל של גולדברגר • תיאטרון האופרטה של בודפשט • תיאטרון ארקל • קפה ז'רבו • מסעדת גונדל • מרתף מתיאש • התיאטרון הלאומי (בודפשט) • גן החיות והבוטני (בודפשט) • אקווינקום |  |
| גשרי בודפשט | גשר מגיירי • גשר ארפאד • גשר מרגיט • גשר השלשלאות • גשר אליזבת • גשר החירות • גשר פטפי • גשר ראקוצי •  גשר הרכבת המחבר (הדרומי) • גשר הרכבת המחבר (הצפוני) |  |
| בתי כנסת ואתרים יהודיים | בית הכנסת הגדול של בודפשט • בית הכנסת ברחוב קזינצי • בית הכנסת רומבך • גטו בודפשט • בית הכנסת של ראקושפלוטה • בית הכנסת ברחוב פאווה • בית הכנסת בדרך פרנקל לאו • בית הכנסת בכיכר טלקי • בית הכנסת של אובודה • בית הכנסת של רחוב וישגראדי • בית הכנסת בדרך דוז'ה ג'רג' • בית הכנסת בבודהוואר • בית הכנסת באויפשט • בית הכנסת של פשטארז'בט • בית הכנסת של קבאניה • בית הכנסת של כיכר בתלן • המוזיאון והארכיון היהודי-הונגרי • המרכז לזיכרון ותיעוד השואה • בית הזכוכית (בודפשט) • בית המדרש לרבנים  בבודפשט • נעליים על הדנובה • בית כנסת בית שלום (בודפשט) • |  |
| בתי קברות יהודים | בית הקברות היהודי ברחוב קוזמה • בית הקברות היהודי ברחוב שלגוטאריאני • בית הקברות היהודי ברקושקרסטור • בית הקברות היהודי פרקשרט • בית הקברות היהודי ברחוב גראנאטוש • בית הקברות היהודי ברחוב צ'רס • בית הקברות היהודי של אובודה • בית הקברות היהודי של בודה • בית הקברות היהודי של ראקושליגט |  |
| תחבורה | כביש הטבעת • קלטי פאייאודבר • ניוגטי פאייאודבר • דלי פאייאודבר • הרכבת התחתית של בודפשט • נמל התעופה הבין-לאומי בודפשט פרנץ ליסט • רכבת הילדים של בודפשט • רכבת גלגלי שיניים (בודפשט) • שדרת הטבעת הונגריה • השדרה הקטנה (בודפשט) • השדרה הגדולה (בודפשט) • הרכבת הפרברית של בודפשט |  |
| כיכרות | כיכר בלאהה לואיזה • אוקטוגון (בודפשט) • כיכר הגיבורים • כיכר ניוגטי • כיכר דיאק פרנץ • כיכר החירות בבודפשט • כיכר ורשמארטי |  |
| ספא (מרחצאות) | ספא סנט לוקאץ' • ספא גלרט • ספא דגאי • מרחצאות פלטינוס • ספא סצ'ני • מרחצאות הוויז |  |
| אחר | בודה (עיר) • פשט (הונגריה) • אובודה • אויפשט • דנובה • הפארק העירוני • פארק ממנטו • נפליגט • אוניברסיטת אטווש לוראנד • שדרות אנדראשי • יהדות הונגריה • השוק המרכזי של בודפשט • רחוב ואצי • אוניברסיטת בודפשט לטכנולוגיה ולכלכלה • אוניברסיטת מוהולי-נאג' לאמנות ועיצוב • היכל האמנות (בודפשט) |  |
| --- | --- |
בקרת זהויות :  NLI: 987007260845305171  PLWABN: 9810566239505606  BIBSYS: 90368557  BnF: cb11866314w (data)  CANTIC: a10081744  CiNii: DA05787267  GND: 35680-3  ISNI: 0000 0001 2294 6276  LCCN: n79065615  LNB: 000016272  NKC: ko2002102521  NLA: 35023431  NSK: 000101903  SUDOC: 026411253  VcBA: 494/2755  VIAF: 147301654   WorldCat (עם VIAF): 147301654